Αγιούζ

Το Αγιούζ (Ayous), επίσης γνωστό με τη βοτανική ονομασία Triplochiton scleroxylon, είναι δασοπονικό δέντρο του γένους Triplochiton της οικογένειας Malvaceae. Η ξυλεία που παράγεται από το δέντρο αυτό είναι γνωστή με τα ονόματα African whitewood, abachi, obeche (στη Νιγηρία), wawa (στην Γκάνα), ayous (στο Καμερούν) και sambawawa (στην Ακτή του Ελεφαντοστού). Στην Ελλάδα η ξυλεία κυκλοφορεί ευρέως σε ποικίλες χρήσεις με τις ονομασίες: obeche, ayous.  Δρ. Ιωάννη Α. Κακαρά, "Είδη ξύλων - ιδιότητες - εφαρμογές" (obeche, ayous), σελ. 106

 Εξάπλωση 
Τα δάση του είδους αυτού εξαπλώνονται στις τροπικές περιοχές της Δυτικής Αφρικής και της Κεντρικής Αφρικής.African Plant Database

 Χρήσεις 
αριστερά|220px|μικρογραφία| Εργάτες πριστηρίου ψεκάζουν κορμοτεμάχια του είδους ayous/obeche με ισχυρό εντομοκτόνο (γαμμαξένιο) για να τα προστατεύσουν από καταστρεπτικά ξυλοφάγα έντομα.
Η ξυλεία που παράγεται έχει ανοιχτό κίτρινο χρώμα. Είναι χαμηλής βιολογικής ανθεκτικότητας και προορίζεται αποκλειστικά για εσωτερικές κατασκευές. Το ξύλο είναι πολύ μαλακό έως μαλακό, και χαρακτηρίζεται ως ελαφρύ στα πλατύφυλλα είδη (σκληρή ξυλεία).Wood Species Database: Obeche - TRADA
Η ξυλεία χρησιμοποιείται για την παραγωγή καπλαμά, επίπλων, όπως και για κορνίζες και καλούπια. Χρησιμοποιείται επίσης από κατασκευαστές κιθάρας. Οι εταιρείες μουσικών οργάνων Gibson και Fender Japan έχουν αξιοποιήσει το ξύλο αυτό για την κατασκευή ηλεκτρικών ξύλινων κιθάρων, σε περιορισμένη έκδοση.Fender Japan JB75 in Ayus/Obeche - TalkBass.comGibson.com - Gibson Les Paul Jr Doublecut

Το δέντρο Αγιούζ αποτελεί το ίδιο φωλιά - καταφύγιο του αφρικανικού μεταξοσκώληκα, Anaphe venata, του οποίου οι κάμπιες τρέφονται με τα φύλλα και περιστρέφουν τα κουκούλια που στη συνέχεια χρησιμοποιούνται για την κατασκευή μεταξιού.

Η ξυλεία του αξιοποιείται στο φυσικό της περιβάλλον, με αρκετές συγκομιδές σε δασικά οικοσυστήματα να μην είναι αειφορικής διαχείρισης, σε ορισμένες περιοχές. Ωστόσο, σήμερα το είδος παραμένει ταξινομημένο ως «χαμηλής ανησυχίας» στην κόκκινη λίστα της IUCN.African Regional Workshop (Conservation & Sustainable Management of Trees, Zimbabwe, July 1996). 1998. Triplochiton scleroxylon. In: IUCN 2013. IUCN Red List of Threatened Species. Version 2013.1. Downloaded on 24 July 2013.

 Περαιτέρω μελέτη 
 CIRAD (France) - Ayous
 «Δομή ξύλου» του δρ. Γ. Μαντάνη, Πανεπιστήμιο Θεσσαλίας (Ayous), σελ. 138
 Obeche - wood-database.com

 Πηγές 

Κατηγορία:Τροπικά δάση
Κατηγορία:Ξύλο
Κατηγορία:Είδη ξύλου